વાચકોને ભૂતકાળમાં સંસ્થા કોંગ્રેસના નેતા એસ. નિજલિંગપ્પાનું નામ યાદ હશે. તેઓ લિંગાયત હતા અને અત્યારે ભાજપના નેતા મુખ્ય મંત્રીપદના ઉમેદવાર યેદુરપ્પા પણ લિંગાયત છે. કોંગ્રેસી મુખ્યમંત્રી સિદ્ધારામૈયા તો કુરૂબા – (યાદવ-ભરવાડ) જાતિના છે. રાજ્યમાં લિંગાયત સામે ‘વોક્કાલીગા’ જાતિની ટકાવારી મહત્ત્વની છે, પણ છેલ્લાં 30 વર્ષ દરમિયાન લિંગાયત સમાજે ભાજપને સમર્થન આપ્યું છે – હવે ભાજપની અગ્નિપરીક્ષા છે – હિન્દુત્વ કે જાતિવાદ? હિન્દુત્વને છોડી શકાય? હિન્દુ ધર્મથી અલગ પડવા માગતા સમાજને ખુશ રાખી શકાય?